Wobydlerska iniciatiwa wojuje wo zachowanje Budyskeje měšćanskeje hale, mjez druhim tež z online-peticiju. Ze samsnej temu je so wčera wječor tudyša měšćanska rada zaběrała.
Budyšin (CK/SN). Byrnjež na dnjowym porjedźe zjawneho dźěla njestała, postaješe předań měšćanskeje hale „Króna“ wčera diskusiju na posedźenju měšćanskeje hale. „Chcemy žiwu kulturu w formje niwowapołneje měšćanskeje hale“, rjekny Utta Winzer. Kultura njeje luksus, dyrbiš sej ju popřeć chcyć, rozłoži zastupjerka k zachowanju „Króny“ wutworjeneje wobydlerskeje iniciatiwy. Dyrbjało tola móžno być za to spěchowanske srědki dóstać, na přikład z milionow bywšeho zamóženstwa SED. Nimo toho je w Němskej tysac spěchowanskich horncow. Utta Winzer skedźbni na posudk, po kotrymž móhli halu dalše dwaceći lět wužiwać, parkowanišćo samo třiceći. Z dochodami 200 000 eurow wob lěto hodźała so „Króna“ hospodarsce wjesć. „Wobydlerska iniciatiwa zdźěłuje nošny koncept“, praji Utta Winzer.
szl_Latn szl_Latn